Amanda Tapping

Amanda Tapping (Rochford, Essex, 1965eko abuztuaren 28a) Ingalaterran jaiotako aktore eta zinema-zuzendari kanadarra da, Stargate SG-1 telesailean eta honen ondoren sortu zirenetan Samantha Carter koronelaren rola betetzeagatik da ezaguna.

Biografia 
Erresuma Batuan jaio bazen ere, hiru urte zituela familia Kanadara joan zen bizitzera, Ontariora hain zuzen ere. Ingurumen Zientzietan eta Antzerkigintzan nabarmendu zen Torontoko Institutuan eta 1984an antzerkigintza aukeratu zuen Windsorreko Unibertsitatean ikasketekin jarraitzeko.

Aktore ibilbidea 
1990. hamarkadaren hasieran Katherine Jackson, Anne Marie Kerr eta beste hainbatekin batera "Random Acts" antzerki taldea osatu zuen eta hainbat telesailetan agertzen hasi zen atal bakarretako gonbidatu gisa.

1997an Stargate SG-1 telesailean egin zuen debuta Samantha Carterren rolean. Honen ondoren etorri ziren telesailetan ere hartu zuen parte, Stargate Atlantis-en esate baterako 5. denboraldian protagonista bihurtu zen. 2007an ordea Stargateren saga alde batera utzi zuen eta zientzia fikziozko telesail berri batean zentratu zen, Sanctuary-ko Helen Magnus doktorea bihurtuz. Lau denboraldi egin zituen bertan.

2012an Supernatural telesailean Naomiren papera bete zuen eta hurrengo urteetan tarteka agertu izan zen, guztira 7 ataletan.

Zuzendari ibilbidea 
Stargate SG-1 telesaileko zazpigarren denboraldian "Resurrection" atala zuzendu zuen Amanda Tappingek eta ondoren Sanctuary telesaileko 2. denboraldiko "Veritas". Esperientzia handituz joan zen eta gaur egun zuzendari lanetan zentratuago dago aktore lanetan baino.

Bizitza pertsonala 
1994an Alan Kovacs-ekin ezkondu zen eta Vancouverren bizi dira. Alaba bakarra dute, Olivia, 2005ean jaio zena.

Filmografia

Filmeak

Telesailak

Zuzendaria

Antzerkia 
 The Wizard of Oz
 The Lion in Winter: "Alais Capet"
 Steel Magnolias – West End Theater
 Look Back in Anger: "Alison" (1986)
 Children of a Lesser God: "Sarah" (1987)
 The Taming of the Shrew: "Bianca" (1988)
 Noises Off
 The Shadow Walkers

Erreferentziak

Kanpo estekak 
 Aktorearen IMDBko fitxa irakurgai 

Ingalaterrako aktoreak
Kanadako aktoreak
Essex konderriko jendea